ഇപ്പോഴാണ് ഒരു മനുഷ്യനാണ് എന്ന് തോന്നുന്നത്, താലിബാനെ ഭയന്ന് യുകെ യില് അഭയം തേടിയ സ്വവര്ഗാനുരാഗിയായ യുവാവ് ജീവിതത്തില് ആദ്യമായിട്ടാണ് എനിക്കൊരു മനുഷ്യനാണ് എന്ന് തോന്നുന്നത് പറയുന്നത് അഫ്ഗാനില് നിന്നും യുക യിലേക്ക് അഭയം തേടിയെത്തിയ ഒരു സ്വവര്ഗാനുരാഗിയായ യുവാവ്. എല്ജിബിടിLGBT കമ്മ്യൂണിറ്റിയില് പെട്ട 28 പേര്ക്കൊപ്പമാണ് അദ്ദേഹവും യുകെ യില് എത്തിയത്. അദ്ദേഹം തന്റെ പേര് വെളിപ്പെടുത്താന് തയ്യാറായില്ല. താലിബാന്Taliban കീഴില് ജീവനില് ഭയമുള്ളതു കൊണ്ടാണ് അഫ്ഗാനിസ്ഥാനില് നിന്നും പലായനം ചെയ്തത് എന്നും അദ്ദേഹം ബിബിസി യോട് പറയുന്നു. സ്വവര്ഗാനുരാഗികളുടെ അവകാശങ്ങളെ ഗ്രൂപ്പ് മാനിക്കില്ലെന്ന് വെള്ളിയാഴ്ച താലിബാന് വക്താവ് റോയിട്ടേഴ്സ് വാര്ത്താ ഏജന്സിയോട് പറഞ്ഞിരുന്നു. കാബൂളിന്റെ പതനത്തിനുശേഷം എല്ലാം തകര്ന്നു സ്വവര്ഗാനുരാഗിയായ ആ മനുഷ്യന് ബിബിസിയോട് പറഞ്ഞു. ഞാന് വളരെ വിഷാദത്തിലായിരുന്നു, ഞാന് മരിക്കാന് ദിവസങ്ങള് എണ്ണുകയായിരുന്നു. സ്വന്തം വീട്ടിലും കിടക്കയിലും പോലും ഞാന് അപരിചിതനായിരുന്നു. എന്റെ ജന്മനാടായ കാബൂളില് ഞാനൊരു അപരിചിതനാണെന്ന് എനിക്ക് തോന്നി അദ്ദേഹം പറയുന്നു. തങ്ങള് അഫ്ഗാനില് തുടര്ന്നാല് അപകടത്തിലാകുമെന്ന് വിശ്വസിച്ചിരുന്ന യുഎസ്സുമായും സഖ്യകക്ഷികളുമായും അടുത്ത് പ്രവര്ത്തിച്ചവരും നിരവധി ഉന്നതതലത്തിലുള്ള സ്ത്രീകളും ഉള്പ്പെടെ ആളുകളുടെ കൂട്ട പലായനത്തിന് താലിബാന് തിരിച്ചുവരവ് കാരണമായി. താലിബാന്റെ കീഴിലുള്ള തങ്ങളുടെ ഭാവിയെക്കുറിച്ച് ഉറപ്പില്ലാത്ത എല്ജിബിടി കമ്മ്യൂണിറ്റിയിലെ അംഗങ്ങളും അവിടം വിടാന് ശ്രമിക്കുകയാണ്. 1996 നും 2001 നും ഇടയില് താലിബാന് അധികാരത്തിലിരുന്നപ്പോള് സ്വവര്ഗാനുരാഗികളായ പുരുഷന്മാരെ കല്ലെറിഞ്ഞ് കൊന്നതായി റിപ്പോര്ട്ടുണ്ട്. അതിനുശേഷം 20 വര്ഷമായി ഇവര് തുറന്ന് ജീവിച്ചിട്ടില്ല. പലരെയും പോലെ, ബിബിസി അഭിമുഖം നടത്തിയ പുരുഷന് ഭാര്യയും കുട്ടിയുമുണ്ട്. LGBTI ലെസ്ബിയന്, ഗേ, ബൈസെക്ഷ്വല്, ട്രാന്സ്ജെന്ഡര്, ഇന്റര്സെക്സ് കമ്മ്യൂണിറ്റി ഒരു രഹസ്യ കമ്മ്യൂണിറ്റിയായിരുന്നു. പക്ഷേ ഞങ്ങള്ക്ക് പരസ്പരം അറിയാമായിരുന്നു. ഞങ്ങള്ക്കൊരു നെറ്റ്വര്ക്കുണ്ട്. ഞങ്ങളില് ഒരാളെ അറസ്റ്റ് ചെയ്താല് മതി. ബാക്കിയുള്ളവരെ എളുപ്പത്തില് അവര്ക്ക് കണ്ടെത്താനാവും അദ്ദേഹം പറഞ്ഞു. കാബൂള് ഒരു വലിയ നഗരമല്ല. താലിബാന് രാജ്യം ഭരിക്കുന്ന രീതിയില് നോക്കുകയാണ് എങ്കില് ഉയര്ന്ന പ്രൊഫൈല് എല്ജിബിടിഐക്കാരെ കണ്ടെത്തുന്നത് അത്ര ബുദ്ധിമുട്ടുള്ള കാര്യമായിരുന്നില്ല. രണ്ട് പേരെ അറസ്റ്റ് ചെയ്തതായും ഞങ്ങള് കേട്ടു എന്നും അദ്ദേഹം പറയുന്നു. അന്താരാഷ്ട്ര എല്ജിബിടി ഓര്ഗനൈസേഷനുകളുടെ സഹായത്തോടെ മാത്രമാണ് യുവാവിന്റെ രക്ഷപ്പെടല് സാധ്യമായത്. ഭീകരരായ താലിബാന് ഗാര്ഡുകളെ മറികടന്ന് കാബൂള് വിമാനത്താവളത്തില് നിന്ന് പലായനം ചെയ്യാനുള്ള വിമാനങ്ങളില് പുറപ്പെടാനുള്ള അദ്ദേഹത്തിന്റെ ആദ്യത്തെ ശ്രമം പരാജയപ്പെട്ടിരുന്നു. എന്നാല്, ഏകദേശം രണ്ട് മാസത്തിന് ശേഷം ആ മനുഷ്യന് യുകെയില് എത്തി. ആദ്യ 29 പേരെ സഹായിക്കാന് യുകെ വിദേശകാര്യ സെക്രട്ടറിയും യുകെ, കനേഡിയന് സംഘടനകളായ സ്റ്റോണ്വാള്, റെയിന്ബോ റെയില്റോഡ് എന്നിവരും ഇടപെട്ടതായി അധികൃതര് വിശദീകരിച്ചു. അഫ്ഗാനിസ്ഥാനിലെ എല്ജിബിടി കമ്മ്യൂണിറ്റിയിലെ കൂടുതല് അംഗങ്ങള് വരും മാസങ്ങളില് പോകുമെന്ന് പ്രതീക്ഷിക്കുന്നു. അഭയാര്ത്ഥികള്ക്ക് ഇത് ഒരു പുതിയ ജീവിതത്തിന്റെ തുടക്കമാണ്. ബ്രിട്ടന് എനിക്ക് ഒരു പുതിയ വീടാണ് ആ മനുഷ്യന് പറയുന്നു. എനിക്ക് ഇവിടെ എല്ലാം പുതിയതാണ്. ഒരു പുതിയ ജീവിതശൈലി, ഒരു പുതിയ ഭാഷ, സംസ്കാരം. എന്റെ ഭാവിയെക്കുറിച്ച് ഞാന് അല്പ്പം പരിഭ്രാന്തനാണ്, എന്റെ പുതിയ ജീവിതം എവിടെ തുടങ്ങണമെന്ന് ഞാന് അന്വേഷിക്കുകയാണ്, പക്ഷേ, എനിക്ക് സുരക്ഷിതത്വവും സ്വാതന്ത്ര്യവും തോന്നുന്നു! അദ്ദേഹം പറഞ്ഞു.